ՀԻՄՆԱՎՈՐՈՒՄ

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2012 ԹՎԱԿԱՆԻ ՕԳՈՍՏՈՍԻ 9-Ի N 1010-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ ՆԱԽԱԳԾԻ**

1. Կարգավորման ենթակա ոլորտի կամ խնդրի սահմանումը

Հայաստանի Հանրապետության կառավարության 2012 թվականի օգոստոսի 9-ի«**Մաքսային մարմինների կողմից տեխնիկական կանոնակարգերով նախատեսված համապատասխանության պարտադիր գնահատման ենթակա արտադրանքի մասին տեղեկատվությունը ներկայացնելու կարգը հաստատելու և Հայաստանի Հանրապետության կառավարության 2011 թվականի հուլիսի 21-ի N 1016-Ն որոշումն ուժը կորցրած ճանաչելու մասին**»N 1010-Ն որոշման մեջ փոփոխություններ կատարելու մասին ՀՀ կառավարության որոշման նախագծի մշակման անհրաժեշտությունը բխում է Տեսչական մարմնի կանոնադրական նպատակների (վերահսկողական գործառույթների) արդյունավետ իրականացման անհրաժեշտությունից:

2. Առկա իրավիճակը

ՀՀ կառավարության 2012 թվականի օգոստոսի 9-ի N 1010-Ն որոշմամբ հաստատված մաքսային մարմինների կողմից տեխնիկական կանոնակարգերով նախատեսված համապատասխանության պարտադիր գնահատման ենթակա արտադրանքի մասին տեղեկատվություն ներկայացնելու կարգի (այսուհետ` Կարգ) 2-րդ կետի համաձայն ՀՀ տնտեսական զարգացման և ներդրումների նախարարությանը (այսուհետ՝ Նախարարություն) պարբերաբար  էլեկտրոնային եղանակով տրամադրվում է տեղեկատվություն ՀՀ ներմուծված ոչ պարենային արտադրանքների վերաբերյալ: Մինչդեռ Հայաստանի Հանրապետության Շուկայի վերահսկողության տեսչական մարմինը, չհանդիսանալով Նախարարության առանձնացված ստորաբաժանում, ըստ Կարգի տեղեկատվություն չի ստանում, ինչը լուրջ խոչընդոտ է հանդիսանում Տեսչական մարմնի կանոնադրական նպատակների (վերահսկողական գործառույթների) արդյունավետ իրականացման համար:

3. Կարգավորման նպատակը

Նախագծով առաջարկվում է Հայաստանի Հանրապետության կառավարության 2012 թվականի օգոստոսի 9-իN 1010-Ն որոշման մեջ փոփոխություններ կատարել՝ Կարգի 2-րդ կետի համաձայն Նախարարությանը ՀՀ ներմուծված ոչ պարենային արտադրանքների վերաբերյալ էլեկտրոնային եղանակով պարբերաբար տրամադրվող տեղեկատվությունը տրամադրել նաև Հայաստանի Հանրապետության Շուկայի վերահսկողության տեսչական մարմնին:

4. Ակնկալվող արդյունքը.

Նախագծի ընդունման արդյունքում ակնկալվում է ապահովել Հայաստանի Հանրապետության Շուկայի վերահսկողության տեսչական մարմնի կողմից իր կանոնադրությանը համապատասխան վերահսկողական գործառույթների պատշաճ իրականացումը: